## Rješenje o određivanju područja stalnog graničnog prijelaza za međunarodni cestovni promet I. kategorije - Terezino Polje

### NN 67/2007 (27.6.2007.), Rješenje o određivanju područja stalnog graničnog prijelaza za međunarodni cestovni promet I. kategorije - Terezino Polje

# Policijska uprava virovitičko-podravska

**2052**

Na temelju članka 15. stavka 2. Zakona o nadzoru državne granice (»Narodne
novine«, broj: 173/03., 141/06., 8/07. – ispr. i 40/07.), a u svezi s člankom 7.
Pravilnika o uvjetima i načinu određivanja graničnog prijelaza (»Narodne
novine«, broj: 150/04.), Policijska uprava virovitičko-podravska donosi

## RJEŠENJE

### O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI CESTOVNI PROMET I. KATEGORIJE– TEREZINO POLJE

Članak 1.

Područje stalnog međunarodnog cestovnog graničnog prijelaza I. kategorije
Terezino Polje nalazi se na 1. kilometru državne ceste D-5. Dužina graničnog
prijelaza iznosi 560 m i proteže se od držav­ne granice s Republikom Mađarskom
do raskrižja državne ceste D-5 s lokalnim cestama L-40008 i L-40009. Širina
graničnog prijelaza na dijelu gdje se obavlja granična kontrola iznosi 76 metara
s pripadajućom zelenom površinom i prilaznom cestom.

Članak 2.

Ukupna površina stalnog međunarodnog cestovnog graničnog prijelaza I. kategorije
Terezino Polje iznosi oko 109 462 m2.

Članak 3.

Područje stalnog međunarodnog cestovnog graničnog prijelaza I. kategorije
Terezino Polje obuhvaća u cjelini katastarske čestice: 1160, 647/45, 647/46,
647/50, 955/2, 962, 965/1, 965/2, 966, 967, 969, 970, 971/2, 978, 980/1, 980/2,
a djelomično na katastarskim česticama broj: 1034/4, 1115/1, 1115/2, 1153/1,
1163/1, 647/2, 955/1, 973/3 i 980/75 k.o. Gornje Bazje.
Na katastarskoj čestici broj 973/3 područje se proteže prema sjeveru u nastavku
od zapadne granice čestice 971/2 i prelazi zapadno preko dijela čestice 1034/4
na udaljenosti 57 metara od istočne granice te čestice, nakon čega prelazi
zapadno preko čestice broj 980/75 na udaljenosti oko 50 m od istočne granice te
čestice i spaja se na jugozapadni kut čestice 980/2.
Na katastarskoj čestici broj 1153/1 (rijeka Drava) granica područja graničnog
prijelaza Terezino Polje se proteže od sjeverozapad­nog kuta katastarske čestice
980/2 i nastavlja prema sjeveru rijekom Dravom do državne granice sa Republikom
Mađarskom u širini od 80 metara od lijeve strane mosta preko rijeke Drave
gledajući u pravcu Republike Mađarske.
Na katastarskoj čestici broj 647/2 (rijeka Drava) područje graničnog prijelaza
Terezino Polje se proteže od granične crte s Repub­likom Mađarskom prema jugu
okomito na krajnju istočnu točku katastarske čestice 647/50.
Na katastarskoj čestici broj 1115/1 granica područja graničnog prijelaza
Terezino Polje se proteže u produžetku južne granice katastarske čestice 966 i
potom prelazi na katastarsku česticu broj 1115/2 do zapadne granice s česticom
818/1.
Na katastarskoj čestici broj 955/1 područje stalnog međunarodnog cestovnog
graničnog prijelaza obuhvaća prilaznu pješačku stazu između DC – 5 i poslovnih
prostorija trgovačkog društva, Medunarodno otpremništvo, 5 poslovnih prostorija
navedenog trgovačkog društva površine 43 m2 te dio parcele sjeverno od pješačke
staze, uz sjeverni zid objekta u kojem se nalaze navedene prostorije okomito na
istočnu granicu navedene parcele.
Na katastarskoj čestici broj 1163/1 južna granica područja graničnog prijelaza
Terezino Polje se proteže po sjevernom spoju s lokalnim cestama L-40008 i
L-40009.
Na području graničnog prijelaza nalaze se četiri ulazno – izlazne prometne
trake, zgrada graničnog prijelaza površine 312 m2 koju koriste djelatnici
granične policije, djelatnici carine, djelatnici trgovačkog društva za
otpremništvo i trgovinu i službe za održavanje čistoće te prostorije sanitarnog
čvora, nadstrešnice dužine 22,83 m i širine 31 m, četiri kontrolne kučice za
smještaj djelatnika policije i carine koji vrše kontrolu na graničnom prijelazu
i zasebne dvije ulazne prometne trake za teretna vozila bez nadstrešnice.
Područje graničnog prijelaza obuhvaća i ispravljačku stanicu s agregatom i
kotlovnicom površine 15 m2, mosta preko rijeke Drave koji povezuje Republiku
Hrvatsku i Republiku Mađarsku u dužini od 143 m, čvrsti građevinski objekt koji
nije u funkciji površine 124,95 m2, uređeno parkiralište i metalni kontejner
površine 14,40 m2 u kojem posluje trgovačko društvo.

Članak 4.

Stupanjem na snagu ovog Rješenja, prestaje važiti Pravilnik o određivanju
područja stalnog medunarodnog cestovnog graničnog prijelaza I. kategorije
Terezino Polje (»Narodne novine« broj 35/2003).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-16-11/2000/8-05/07
Virovitica, 8. lipnja 2007.

Načelnik
**Slavko Kopjar**, v. r.

Rješenje, NN 67/2007-2052
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)